|  |  |  |
| --- | --- | --- |
|  | | **14.** |
| **TÖRÖKSZENTMIKLÓS VÁROS POLGÁRMESTERÉTŐL** | | |
| **S Ü R G Ő S S É G I I N D Í T V Á N Y**  **E L Ő T E R J E S Z T É S** | | |
| A Képviselő-testület 2015. november 26. napján tartandó **rendes nyilvános** ülésére | | |
|  | | |
| Előterjesztő megnevezése: | Markót Imre polgármester | |
| Iktatószám: | 2-247/2015-F-1 | |
| Tárgy: | **A Törökszentmiklós Városi Önkormányzat, mint alperes és a Polár-Húsz Kft., mint felperes között lezárult perből származó kötelezettség teljesítése** | |
| Előterjesztés jellege: | Rendelet-tervezet, **Határozat-tervezet**, Tájékoztató, Beszámoló | |
| Döntéshozatal módja: | nyílt ülés (Mötv. 46. § (1))  egyszerű többség (Mötv. 47. § (2)) | |
| Melléklet: | 1 db **határozat** | |
| Készítette: | Dr. Majtényi Erzsébet jegyző | |
| Meghívott: | Dr. Szűcs Sándor ügyvéd  (tanácskozási joggal) | |
| Véleményezésre megküldve: | a Képviselő-testület **Pénzügyi és Városfejlesztési Bizottság**  részére | |
| Törvényességi véleményezésre bemutatva: | 2015. november 23. | |

**Tisztelt Képviselő-testület!**

Amint arról már korábban értesült a tisztelt Képviselő-testület, az Önkormányzat, mint alperes perben állt a **POLAR-HÚSZ Híd, Út és Szerkezetépítő Kft.”f.a.”-vel, mint alperessel szemben egy korábbi,** vállalkozási szerződésből eredő követelésből eredő ügyben, amely még 2009-2010 évre volt visszavezethető.

Az alábbiakban röviden bemutatjuk a tényállást:

A peres felek 2009. szeptember 30. napján vállalkozási szerződést kötöttek, melyben a felperes vállalta a Törökszentmiklós, Kölcsey Ferenc Általános Iskola felújítását bruttó 287.609.3339.-Ft átalányáron meghatározott vállalkozói díj ellenében.

Felek megegyeztek, hogy vállalkozó valamennyi kötelezettségének maradéktalan teljesítéséért bruttó díj 8 %-ának megfelelő összegű teljesítési biztosítékot köteles adni.

A felperes készre jelentése alapján ismételt műszaki átadás- átvételi eljárásra került sor 2010. november 3-án, ekkor a felek a beruházást befejezettnek nyilvánították.

A felperes 26.140.709,- Ft pótmunkára nyújtott be számlát, majd pedig 2011. április 6-án állította össze a végszámlát. Ebben teljesítési biztosíték címén bruttó 87.752.267,- Ft-ot terjesztett elő 2011. június 6-i fizetési határidővel. Az alperes a végszámlán rögzített díjigényből 2012. július 2-án 80.508.254,- Ft-ot teljesített. Alperes a teljesítési biztosíték illetve a pótmunkával kapcsolatos felperesi követelés megfizetését visszautasította.

A felperes fizetési meghagyásos eljárást indított a szerződéssel kapcsolatos követelése érvényesítésére, mely perré alakult.

A felperessel szemben 2011. november 22-i kezdő időponttal felszámolási eljárás indult.

A Szolnoki Törvényszék kötelezte alperest, hogy 15 nap alatt fizessen meg a felperesnek 19.988.168,- Ft összeget és ennek két részösszege után meghatározott, eltérő időpontoktól számított törvényes késedelmi kamatát, továbbá kötelezte 80.508.254,- Ft után késedelmi kamatfizetésre a 2011. június 16-tól 2012. július 2-ig terjedő időszakra.

Az ítélet ellen az alperes terjesztett elő fellebbezést, kérve annak részbeni megváltoztatását és a kereset teljes egészében történő elutasítását.

A Szegedi Ítélőtábla alperes fellebbezését nem találta megalapozottnak, így az elsőfokú ítéletet a 2015. április hó 16. napján kelt jogerős ítéletével helybenhagyta.

Alperes 2015. július 22. napján kelt kérelmében kérte a Kúriát, hogy a jogerős ítélet végrehajtását felfüggeszteni szíveskedjen, valamint kérte, hogy utasítsa az eljáró bíróságokat új eljárás lefolytatására és új határozat meghozatalára.

A Kúria, mint felülvizsgálati bíróság a végrehajtás felfüggesztését végzésével 2015. szeptember 21. napján elutasította, a felülvizsgálati kérelem tárgyalását pedig 2016. február hó 18. napjára tűzte ki.

Időközben a perben álló felek jogi képviseletei egyeztető tárgyalásokat végeztek, melyek során aza alábbi ajánlatokkal éltek:

I. Alperes (Önkormányzat) azonnali teljesítéssel megfizeti a tőkét (19.988.168,- Ft) és a perköltséget (1.640.442,- Ft + 205.320,- Ft Áfa az elsőfokú- és 300.000,- Ft másodfokú perköltség), amennyiben a teljes kamatkövetelés elengedésre kerül.

II. Felperes ezen ajánlatot ilyen formában nem tartotta elfogadhatónak és az alábbi ellenajánlattal állt elő:

Az alperes ajánlata abban az esetben fogadható el, ha az Önkormányzat a megállapodással egyidejűleg kifizeti a tőkét és a költségeket, a kamatokat pedig a jövő év folyamán részletekben (lehetőség szerint hat részletben). Nem tudják tehát a teljes kamatkövetelést elengedni, a fizetési haladékot és a részletfizetést tudják felajánlani, valamint további kedvezményként azt, hogy a kamatszámítás utolsó napja a másodfokú ítélet meghozatalának a napja, tehát 2015. április 16. napjától nem számolnak fel kamatot.

Így az egyeztetés alapján Önkormányzatunknak az alábbi fizetési kötelezettsége áll fenn:

Azonnal, a jelen döntést követően megfizetendő:

19.988.168,- Ft tőke

1.640.442,- Ft + 205.320,- Ft Áfa az elsőfokú- és 300.000,- Ft másodfokú perköltség

**Összesen: 20.657.930,- Ft-**ot kell megfizetni.

Jövő évben, részletekben fizetendő:

A tőkeösszeg után fizetendő késedelmi kamatok az alábbi bontásban:

18.406.998,- Ft-nak 2011. június 6. napjától és

1.581.170,- Ft-nak 2011. február 21. napjától

2013. június 31. napjáig a késedelemmel érintett naptári félévet megelőző utolsó napon érvényes jegybanki alapkamat 7%-kal növelt összegű, 2013. július 1. napjától a kifizetésig (2015. április 16.) a késedelemmel érintett naptári félév első napján érvényes jegybanki alapkamat 8%-kal növelt mértékű, valamint

80.508.254,- Ft-nak 2011. június 16-tól 2012. július 2-ig a késedelemmel érintett naptári félévet megelőző utolsó napon érvényes alapkamat 7%kal növelt összegű késedelmi kamata.

Tehát: 18.406.998,- Ft után 8.170.849,-Ft késedelmi kamatot

1.581.170,- Ft után 760.560,- Ft késedelmi kamatot

80.508.254,- Ft után 10.543.273,- Ft késedelmi kamatot

**Összesen: 19.474.682,- Ft** késedelmi kamatot kell megfizetni.

III. Végül sikerült egyezségre jutni oly módon, hogy a 80.508.254,- Ft után fizetendő 10.543.273,- Ft késedelmi kamatot nem kell megfizetnie alperesnek, amennyiben minden további kötelezettségének eleget tesz, tehát:

19.988.168,- Ft tőke

1.640.442,- Ft + 205.320,- Ft Áfa az elsőfokú- és 300.000,- Ft másodfokú perköltség

A tőkeösszeg után fizetendő késedelmi kamatok az alábbi bontásban:

18.406.998,- Ft-nak 2011. június 6. napjától és

1.581.170,- Ft-nak 2011. február 21. napjától

2013. június 31. napjáig a késedelemmel érintett naptári félévet megelőző utolsó napon érvényes jegybanki alapkamat 7%-kal növelt összegű, 2013. július 1. napjától a kifizetésig (2015. április 16.) a késedelemmel érintett naptári félév első napján érvényes jegybanki alapkamat 8%-kal növelt mértékű késedelmi kamata.

**Összesen: 29.589.339,- Ft-**ot kellene megfizetni.

A tisztelt Képviselő-testületnek szükséges a döntése arról, hogy a III. változatban vázolt feltételek mellett elfogadja-e a peren kívüli egyezséget.

**Tisztelt Képviselő-testület!**

Kérem az előterjesztés megtárgyalását, és a határozati javaslat elfogadását.

Törökszentmiklós, 2015. november 23.

****

**\_\_\_\_/2015. ( \_\_\_ ) K. t. számú**

**H a t á r o z a t:**

**A Törökszentmiklós Városi Önkormányzat, mint alperes és a Polár-Húsz Kft., mint felperes között lezárult perből származó kötelezettség teljesítése**

Törökszentmiklós Városi Önkormányzat Képviselő-testülete úgy dönt, hogy

1. a POLAR-HÚSZ Híd, Út és Szerkezetépítő Kft.”f.a.” (1116 Budapest, Hunyadi János u. 162.), mint felperessel, a Szolnoki Törvényszék 8.G.21.109/2011/46. számú ítélete alapján keletkezett kötelezettségét a felperessel történő egyeztetését követően az alábbiak alapján teljesíti:

a 80.508.254,- Ft után fizetendő 10.543.273,- Ft késedelmi kamatot felperes elengedte, így egy összegben megfizeti a további tőke és kamatköveteléseket, valamint a perköltséget az alábbiak szerint:

19.988.168,- Ft tőke

1.640.442,- Ft + 205.320,- Ft Áfa az elsőfokú- és 300.000,- Ft másodfokú perköltség

A tőkeösszeg után fizetendő késedelmi kamatok az alábbi bontásban:

18.406.998,- Ft-nak 2011. június 6. napjától és

1.581.170,- Ft-nak 2011. február 21. napjától

2013. június 31. napjáig a késedelemmel érintett naptári félévet megelőző utolsó napon érvényes jegybanki alapkamat 7%-kal növelt összegű, 2013. július 1. napjától a kifizetésig (2015. április 16.) a késedelemmel érintett naptári félév első napján érvényes jegybanki alapkamat 8%-kal növelt mértékű késedelmi kamata.

**Összesen: 29.589.339,- Ft**.

1. felhatalmazza a polgármestert, hogy a szükséges megállapodást aláírja.
2. Felkéri a Törökszentmiklósi Polgármesteri Hivatalt, hogy a fizetendő összeg átutalásáról gondoskodjon.

Határidő: azonnal

Felelős: Markót Imre polgármester

Dr. Majtényi Erzsébet jegyző

Erről értesül:

1. Markót Imre polgármester
2. Dr. Majtényi Erzsébet jegyző
3. Közpénzügyi Osztály
4. POLAR-HÚSZ Híd, Út és Szerkezetépítő Kft.”f.a.” felperes képviselője
5. Irattár